
Ti dalan dagiti romano - Kasano nga ikasaba ti ebanghelio (ti libre a sagut ti biag nga agnanayon) - 1. Nagbasol amin - Ta 
nagbasol amin ken nagkurang iti dayag ti Dios - kayatna a sawen a managbasoltayo amin. Isu nga nagulbod, nagtakaw 
wenno tinarigagayantayo amin ti maysa a banag... 2. Ti dusa ti basol - Ket kuna ti Biblia nga adda pagbanagan 

(wenno dusa) dagiti basoltayo. Ta ti tangdan ti basol ket ipapatay ... Saan laeng a pisikal nga ipapatay daytoy no di 

ket maikadua pay nga ipapatay idiay impierno. Ket amin nga ulbod addaandanto iti pasetda iti danaw a sumsumged iti apuy 
ken asupre: nga isu ti maikadua nga ipapatay. Ket ammotayo nga nagulbodtayo amin 

sakbayna, ket nakarkaro ti inaramidtayo amin ngem iti panagulbod. Ngarud maikaritayo amin iti impierno kas 

dusa gapu kadagiti basoltayo. 3. Ti ebanghelio (wenno naimbag a damag) - Ngem adda naimbag a damag - ti sagut ti Dios 
ket biag nga agnanayon babaen ken Jesu-Cristo nga Apotayo. Ni Jesucristo ket Anak ti Dios (Dios a maiparangarang 

iti lasag). Kuna ti Biblia a natay ni Cristo gapu kadagiti basoltayo, ken naitabon Isuna ken nagungar manen iti maikatlo nga 
aldaw tapno mabayadanna amin a basoltayo ken maisalakantayo manipud iti impierno. Kayatna a sawen nga inawitna ti 
dusatayo ken naan-anay a binayadanna ti dusatayo (nagsagaba iti ipapatay a maikari kadatayo amin gapu kadagiti 
basoltayo). Isu nga amin dagiti basol nga inaramid tayo ket naikabil kenni Jesus ken kasla la Isu a mismo ti nangaramid 
kadagitoy. Isu ti pangabbong (wenno bayad) kadagiti basoltayo. Ta ti tangdan (wenno dusa) ti basol ket ipapatay. 4. Ti sagut 
- Maysa pay, kuna ti Biblia a ti pannakaisalakan ket sagut - Ta babaen iti parabur naisalakankayo babaen ti pammati, 

ket saan a gapu iti bagiyo. Sagut dayta ti Dios; saan a gapu iti ar-aramid, tapno saan nga agpasindayag ti asinoman. Isu a 
gapu ta ti pannakaisalakan ket maysa a sagut, ken kanayon a libre dagiti sagut, saantayo a kasapulan ti mangted iti 
aniaman a subad (saan a gapu iti aramid, saan a gapu iti bagitayo). Saantayo a naisalakan gapu ta tinallikudantayo amin a 
basoltayo, wenno gapu ta nakikaduatayo iti maysa nga iglesia, wenno gapu ta nabuniagantayo, wenno gapu ta tungpalentayo 
dagiti bilin ken aramidentayo dagiti nasayaat a banag, no di ket gapu laeng ta nabuniagantayo namati (wenno 

inkabiltayo ti pammati ken panagtalektayo) ken ni Jesus laeng ken iti nalpas nga aramidna iti krus. 5. Apaman 

a naisalakan, kanayon a naisalakan (dusa ken gunggona) - Ti laeng kuna ti Biblia a masapul nga aramidentayo tapno 
maisalakan ket : Nga no ipudno babaen ti ngiwatmo ni Apo Jesus (no kiddawem Kenkuana nga isalakannaka), ket 
aramidem mamatika iti pusom a ti Dios pinagungarna manipud kadagiti natay, maisalakankanto. Apaman a mamatitayo 
(wenno agtalektayo) ken Cristo laeng kas Mangisalakan, maisalakantayo iti agnanayon ken agbalintayo nga anak ti Dios. Ita 
no aramidentayo dagiti nasayaat a banag kalpasan ti pannakaisalakantayo, bendisionannatayo ti Dios, ken no 
agaramidtayo kadagiti basol, disiplinaennatayo (wenno ilinteg) ti Dios ditoy daga, ngem awan ti maaramidtayo tapno 
mapantayo iti impierno gapu ta naisalakantayo (amin a basoltayo ket nabayadan ken naabbungotan iti dara ni Jesus - 
mapakawantayo- gapu ta natay Isuna para iti amin a basoltayo- napalabas, agdama ken masakbayan). Maawagan 

daytoy iti agnanayon a kinatalged ti namati. No patiem ti impakitak kenka agingga ita, mabalinmo ti agkararag tapno awatem 
ni Cristo kas Mangisalakan (ti kararag laeng ti saan a mangisalakan kenka, masapul met a patiem daytoy iti pusom). 
Ibagam laeng - "Apo Jesus, ammok a managbasolak, ken maikariak a mapan idiay impierno. Ngem patiek a natayka iti krus 
ken nagungarka tapno mabayadam amin a basolko. Isalakannak ita ken ikkannak iti biag nga agnanayon. Agtalekak kenka 
laeng a kas Mangisalakanko - ken saan a kadagiti bukodko nga aramid. Pagyamanan iti panangispalmo kaniak, 


Amen!". Isu a dayta, naisalakan! - Pangngaasiyo ta ibinglayyo daytoy a mensahe - Dios ti agngina! 


